**Felhívás a XX. Bolyai Konferenciára**

Várjuk jelentkezésedet egy olyan **előadással** vagy **poszterrel**, amely élvezetes lehet a különböző szakterületeket képviselő hallgatóság számára. A konferencia célja, hogy lehetőséget teremtsen a hallgatóknak, hogy eltérő kutatási területeiket bemutassák, véleményüket ütköztessék az esemény alkalmával. Rendezvényünk kitűnő alkalom a leendő természettudományos, bölcsész, jogász, közgazdász, orvos stb. értelmiség közeledésére és arra, hogy kipróbáld előadói képességeidet.

A Bolyai Kollégium, az Eötvös Loránd Tudományegyetem természettudományos és informatikai szakkollégiuma hagyományaihoz híven, immár huszadik alkalommal rendezi meg a Bolyai Konferenciát. A Konferencia időpontja **2015. május 2-3.**

Kérjük, részvételi szándékodat **2015. április 3-ig** jelezd a <http://www.bolyai.elte.hu/jelentkezesi-lap.doc> címről letölthető jelentkezési lap visszaküldésével a [bokonf@googlegroups.com](mailto:bokonf@googlegroups.com) címen.

A jelentkezésnél a következőket tartsd szem előtt:

Az előadások időtartama 15 perc + 5 perc diszkusszió.

A beérkezett összefoglalók alapján választjuk ki a bemutatásra kerülő témákat. A kiválasztásnál fontos szempont, hogy az adott téma mennyire érdekes és közérthető. A végleges programot április közepén tesszük közzé.

További információ a kollégium honlapján ([http://www.bolyai.elte.hu](http://www.bolyai.elte.hu/)) található. Kérdéseiddel fordulj bátran a szervezőkhöz! ([bokonf@googlegroups.com](mailto:bokonf@googlegroups.com))

Várjuk jelentkezésedet!

A XX. Bolyai Konferencia szervezői nevében:

Bethlendy Boglárka

főszervező